Дел. број 854/2016

26.12.2016. године

Регионални центар за професионални развој запослених у образовању

Чачак

ГОДИШЊИ ПЛАН И

ПРОГРАМ РАДА

ЗА 2017. ГОДИНУ



Чачак, децембар 2016. године

САДРЖАЈ

[1. УВОД 3](#_Toc471383925)

[2. ОСНИВАЊЕ, УСЛОВИ, ОРГАНИЗАЦИЈА И ДЕЛАТНОСТ РАДА РЕГИОНАЛНОГ ЦЕНТРА 4](#_Toc471383926)

[2.1. О оснивању Регионалног центра 4](#_Toc471383927)

[2.2. Услови и организација рада 4](#_Toc471383928)

[2.3. Делатност рада РЦ 4](#_Toc471383929)

[2.4. Финансирање рада РЦ 5](#_Toc471383930)

[2.5. Структура запослених 5](#_Toc471383931)

[3. ДЕФИНИСАНА СТРАТЕШКА УЛОГА РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ У ЧАЧКУ У РАЗВОЈУ ВАСПИТНООБРАЗОВНОГ СИСТЕМА У РЕГИОНУ 6](#_Toc471383932)

[3.1. Визија развоја Регионалног центра у Чачку 6](#_Toc471383933)

[3.2. Мисија 6](#_Toc471383934)

[3.3. Циљ Регионалног центра 6](#_Toc471383935)

[3.4. Задаци Регионалног центра 6](#_Toc471383936)

[3.5. Смернице даљег развоја Регионалног центра 8](#_Toc471383937)

[3.6. Корисници услуга Регионалног центра 9](#_Toc471383938)

[4. АКТИВНОСТИ 11](#_Toc471383939)

[4.1. Активности за ученике - децу 11](#_Toc471383940)

[4.2. Активности за просветне раднике 11](#_Toc471383941)

[4.3. Активности за родитеље 13](#_Toc471383942)

[4.4. Активности усмерене на подизање нивоа квалитета 14](#_Toc471383943)

[4.5. Сарадња са Мрежом регионалних центара и центара за стручно усавршавање Србије 14](#_Toc471383944)

[4.6. Сарадња са установама образовања 14](#_Toc471383945)

[5. ПРОЈЕКТИ 16](#_Toc471383946)

[5.1. Пројекат „Новембарски дани просветних радника Моравичког округа 16](#_Toc471383947)

[5.2. Пројекат „Парк знања – учионица у природи“ 16](#_Toc471383948)

[5.3. Пројекат „Од Научног клуба до Парка знања“ 17](#_Toc471383949)

[5.4. Пројекат „Од Научног клуба до Парка знања – реализација радионица“ 17](#_Toc471383950)

[5.5. Пројекат „Моја породица – Савет родитеља Чачка, Горњег Милановца, Ивањице и Лучана“ 18](#_Toc471383951)

[5.6. Пројекат „Образовне фарме, образовни центри и паркови знања у сеоским и градским школама Моравичког округа“ 18](#_Toc471383952)

[5.7. Пројекат РЦ Чачак и Гете института –2Учење немачког језика за наставнике природних наука /математика, биологија,хемија, географија, физика, електротехника, архитектура“ 20](#_Toc471383953)

[5.8. Пројекат „ Учење за предузетништво“ 21](#_Toc471383954)

[6. ПРОМОЦИЈА РЦ 22](#_Toc471383955)

[7. ИЗДАВАЧКА ДЕЛАТНОСТ 22](#_Toc471383956)

[8. УЧЕШЋЕ НА САЈМУ ОБРАЗОВАЊА И САЈМУ КЊИГА 2017. У БЕОГРАДУ 22](#_Toc471383957)

[9. ЗАКЉУЧАК 23](#_Toc471383958)

На основу члана 17. став 1. алинеја 2. Статута Регионалног центра за професионални развој запослених у образовању - Чачак, („Сл. лист општине Чачак“, број 14/2005 и 2/2006 и „Сл. лист града Чачка“ 11/2008, 17/2012 и 4/2013.), Управни одбор Регионалног центра за професионални развој запослених у образовању - Чачак, на седници одржаној­­­­­­­­­­­­­­­­­­­­­­­ 26.12.2016. године усвојио је:

ГОДИШЊИ ПЛАН И ПРОГРАМ РАДА ЗА 2017. ГОДИНУ

## **УВОД**

Регионални центар за професионални развој запослених у образовању у Чачку са потпуно јасно дефинисаним стандардима и правилима пословања, примењује и спроводи стратегију стручног усавршавања у региону. РЦ у Чачку у сарадњи са другим битним чиниоцима система образовања Републике Србије организује семинаре и стручне скупове, као и друге видове стручног усавршавања.

Актуелни формално-правни акти који регулишу васпитно-образовну сферу створили су неопходне оквире којима је стручно усавршавање просветних радника и законски регулисано.

Правни основ за обавезу сталног стручног усавршавања проистиче из Закона о раду који прописује, како обавезу послодавца да запосленом омогући стручно усавршавање, тако и обавезу запосленог да се стручно усавршава (члан 49.). Овај члан одређује и обавезу послодавца у вези са обезбеђивањем средстава за стручно усавршавање.

Утврђена је обавеза локалне самоуправе у складу са Чланом 129, став 6. Закона о основама система образовања и васпитања („Службени гласник РС“, бр. 72/09, 52/11, 55/13, 35/15 – аутентично тумачење, 68/15 и 62/16 – УС) да финансира стручно усавршавање запослених у образовању.

Област стручног усавршавања регулише Правилник о сталном стручном усавршавању („Сл. Гласник РС“, бр. 86/2015, 3/2016 и 73/2016), као и Правилник о изменама и допунама Правилника о сталном стручном усавршавању наставника, васпитача и стручних сарадника.

Овај правилник одређује обавезе, услове, програме и начин организовања сталног стручног усавршавања.

Сходно Правилнику стручног усавршавања дефинисани су циљеви и задаци.

Регионални центри и центри за стручно усавршавање обједињени су Мрежом регионалних центара и центара за стручно усавршавање, којих у Србији има 12 и то у следећим општинама: Ниш, Лесковац, Крушевац, Крагујевац, Ужице, Кањижа, Смедерево, Шабац, Kњажевац, Нови Пазар, Кикинда и Чачак. По својој основној концепцији постоји фундаментална сличност између центара, али је истовремено присутна и различитост која произилази из специфичности одређеног региона.

## **ОСНИВАЊЕ, УСЛОВИ, ОРГАНИЗАЦИЈА И ДЕЛАТНОСТ РАДА РЕГИОНАЛНОГ ЦЕНТРА**

### О оснивању Регионалног центра

Регионални центар за професионални развој запослених у образовању - Чачак, основан је Одлуком Скупштине општине Чачак бр. 06-87/2005-5-02 од 21. и 24. октобра 2005. године, на основу Протокола о сарадњи са Швајцарском агенцијом за обнову и сарадњу - SCD, a процес регистрације је окончан 3. априла 2006. године.

Делатност и начин рада Регионалног центра регулисани су Одлуком о оснивању, Статутом Регионалног центра и Правилником о унутрашњој организацији и систематизацији радних места

### Услови и организација рада

Рад Регионалног центра се реализује у згради Регионалног центра, ул. Цара Душана бб у Чачку. Регионални центар организује активности и ван зграде РЦ, а у сарадњи са васпитнообразовним установама.

Просторије које поседује Регионални центар су:

* 3 учионице за одржавање семинара (150 учесника)
* мултимедијална учионица са 20 умрежених рачунара
* библиотека
* кафитерија
* двокреветна соба за смештај реализатора обука
* 3 канцеларије запослених
* канцеларија за реализаторе обука
* остава

Библиотека је опремљена стручном и савременом литературом (око 1400 наслова). Стручна литература је намењена запосленима у васпитнообразовним установама за припремање наставних часова, предавања, а и за организовање стручних актива, презентација, семинара, конференција, вебинара, летње и зимске школе и др.

Регионални центар за професионални развој запослених у образовању има свој: сајт [www.rc-cacak.co.rs](http://www.rc-cacak.co.rs);

* фејсбук профил: RC ČAČAK CENTAR
* мејл адресе: rccacak@eunet.rs, cacakrc@gmail.com, director.rccacak@gmail.com
* Телефони РЦ у Чачку:
	+ Фиксни: 032/320-100 и
	+ Мобилни; 064/6424-129, 064/6424-132, 064/6424-133, 0646424-131.

**Радно време РЦ** је од 7.30 до 15.30 сваким радним даном. Врло често због специфичности посла Регионалног центра, ради се и у поподневним часовима, као и викендом. Пракса је да се сви семинари организују суботом и недељом.

### Делатност рада РЦ

Одлуком о оснивању Регионалног центра, чланом 7. прописана је делатност: „Претежна делатност“ Центра је:

* 84.12 - Уређивање делатности субјеката који пружају услуге у образовању и друге друштвене услуге (управљање државним програмима чији је циљ побољшање квалитета живота појединаца у области образовања, управљање истраживањима и развојем у овој области и фондовима намењеним за те сврхе).

Поред „претежне делатности“ Центар обавља и:

* 58.11 - Издавање књига,
* 58.14 - Издавање часописа и периодичних издања,
* 58.19 - Остала издавачка делатност,
* 59.20 - Снимање и издавање звучних записа и музике,
* 62.01 - Рачунарско програмирање,
* 62.03 - Управљање рачунарском опремом,
* 63.11 - Обрада података,
* 85.59 - Остало образовање.“

### Финансирање рада РЦ

Регионални центар за професионални развој запослених у образовању је индиректни буџетски корисник, финансира се из буџета града Чачка. РЦ остварује и сопствене приходе организацијом различитих облика стручног усавршавања. Такође, финансира се и пројектно, аплицирањем на расписане конкурсе, у земљи и иностранству.

Све трошкове организације и извођења стручног усавршавања запослених у образовању са територије града Чачка финансира град Чачак, преношењем средстава Регионалном центру одлуком о буџету. Припадајући износ средстава за сваку установу добија се тако што се укупна средства поделе са бројем запослених у образовању који имају право и обавезу за стручним усавршавањем.

### Структура запослених

|  |  |  |
| --- | --- | --- |
| **Име и презиме** | **Назив радног места** | **Стручна спрема** |
| Горица Станојевић | Директор Регионалног центра за професионални развој запослених у образовању | Специјалиста за менаџмент у образовању-VII/2 |
| Томислав Пауновић | Секретар - правник | Дипломирани правник – VII/1 |
| Љиљана Војиновић | Сарадник у ресурсном центру | Струковни инжењер електротехнике и рачунарства – специјалиста електроенергетике – VII |

## **ДЕФИНИСАНА СТРАТЕШКА УЛОГА РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ У ЧАЧКУ У РАЗВОЈУ ВАСПИТНООБРАЗОВНОГ СИСТЕМА У РЕГИОНУ**

### Визија развоја Регионалног центра у Чачку

Регионални центар за професионални развој запослених у образовању у Чачку омогућава праћење и унапређење спровођења програма стручног усавршавања, у складу са националном Стратегијом развоја образовања, уз уважавање утврђених специфичних потреба корисника (појединаца и институција) у региону.

Локална заједница је укључена у непосредну реализацију програма стручног усавршавања.

- пословни простор који одговара стандардима стручног рада, без архитектонских баријера;

* постојећи стручни кадар ојачан са новим стручним кадровима;
* простор опремљен савременом опремом, укључујући јединствену базу података;
* обезбеђена материјална подршка за запослене и за развој програма и услуга из више извора (Локална самоуправа, Министарство);
* ефективна расподела послова и улога запослених;
* уведене нове методе рада, стручни стандарди и нормативи који доприносе квалитету услуга;
* инициране и покренуте акције за које се укажу конкретне потребе у заједници у области васпитно-образовног рада као и у другим областима јавног рада од општег значаја за заједницу;
* обједињени подаци, развијене програмске активности;
* развијена сарадња и партнерство са свим актерима васпитно-образовне делатности како у локалу тако и у ширем региону;
* улога Регионалног центра дефинисана и реализована у складу са актуелним законским прописима и уредбама.

### Мисија

Развијање високопрофесионалног, креативног наставничког кадра, промовисање културе перманентног усавршавања, самоевалуације, евалуације и континуираног развоја система школства, у циљу унапређења квалитета рада образовно-васпитних институција у региону и децентрализације система професионалног усавршавања.

### Циљ Регионалног центра

Циљ Регионалног центра за професионални развој запослених у образовању је да омогући, прати и организује стручно усавршавање запослених у вртићима и школама региона у складу са њиховим потребама и плановима стручног усавршавања, а у циљу што бољих постигнућа ученика и побољшања васпитнообразовног процеса. На основу прикупљених планова стручног усавшавања и на основу анализа, РЦ организује семинаре, стручне скупове и неакредитоване обуке.

### Задаци Регионалног центра

Регионални центар планира стручно усавршавње запослених у образовању у складу са Правилником о стручном усавршавању. Стручно усавршавање наставника, васпитача и стручних сарадника предшколска установа или школа планира у складу са потребама и приоритетима образовања и васпитања деце и ученика, приоритетним областима које утврђује министар надлежан за послове образовања. На основу сагледавања нивоа развијености свих компетенција за професију наставника, васпитача и стручног сарадника састављају се планови стручног усавршавања који се достављају Регионалном центру.

Потребе и приоритете стручног усавршавања школе и вртићи планирају и на основу исказаних личних планова професионалног развоја наставника, васпитача и стручних сарадника, резултата самовредновања и вредновања квалитета рада установе, извештаја о остварености стандарда постигнућа и других показатеља квалитета образовно-васпитног рада.

Лични план професионалног развоја наставника, васпитача и стручног сарадника сачињава се на основу самопроцене нивоа развијености свих компетенција за професију наставника, васпитача и стручног сарадника.

Приоритетне области стручног усавршавања од значаја за развој образовања и васпитања јесу:

* + 1. индивидуализовани приступ у раду са децом, ученицима и полазницима коришћењем различитих метода и облика рада у реализацији наставног предмета и/или области;
		2. праћење и вредновање образовних постигнућа, односно праћење и подстицање развоја деце, ученика и полазника;
		3. избор, израда, прилагођавање и употреба уџбеника, другог дидактичко-методичког материјала и других извора знања за одређени наставни предмет, односно васпитно-образовну област;
		4. стварање толерантне и недискриминативне средине за учење и развој сваког појединца, заштита од насиља, злостављања, занемаривања и дискриминације;
		5. препознавање безбедносних ризика и реаговање на њих.

Професионални развој је сложен процес који подразумева стално развијање компетенција наставника, васпитача и стручног сарадника ради квалитетнијег обављања посла и унапређивања развоја деце, ученика и полазника, односно нивоа њихових постигнућа.

Саставни и обавезни део професионалног развоја је стручно усавршавање које подразумева стицање нових и усавршавање постојећих компетенција важних за унапређивање васпитно-образовног, образовно-васпитног, васпитног, стручног рада и неге деце /за вртиће/.

Регионални центар реализује конкретне задатке:

* прати потребе за стручним усавршавањем у региону;
	+ за акредитоване обуке (семинаре, стручне скупове)
	+ за неакредитоване обуке које доприносе унапређивању наставне теорије и праксе и које улазе у 44 сата стручног усавршавања у Установи као што су (угледне и огледне активности, предавања на различите теме, промоције књига, песнички и књижевни часови, радионице, промоције наставних учила, уџбеника и др.)
* израђује програме семинара и стручних скупова на основу потреба школа и вртића и у сарадњи са саветницима из Школске управе, као и стручним активима наставника, васпитача, стручних сарадника и директора;
* формира и одржава базу података о полазницима и програмима који су реализовани;
* вреднује квалитет програма стручног усавршавања у сарадњи са Заводом за унапређивање образовања и васпитања тако што ће му достављати извештаје о одржаним семинарима и стручним скуповима;
* организује семинаре, професионална окупљања, стручне скупове, презентације,
* врши промоцију професионалног развоја објављивањем стручних радова запослених у образовању;
* укључује школе и предшколске установе у пројекте које доприносе како професионалном развоју, тако и опремању школа;
* ствара базу за стручне активе и већа како града Чачка, тако и целог Моравичког округа и повезује их са сличним удружењима у земљи и иностранству;
* повезује васпитнообразовне институције у земљи и ствара услове за повезивање и сарадњу са сличнима у иностранству;
* помаже наставницима у стварању подстицајне средине за учење, укључивањем вртића и школа у бројне пројекте како локалног, тако и националног и међународног карактера;

### Смернице даљег развоја Регионалног центра

Током 2017. године планирано је континуирано унапређивање компетенција васпитача, стручних сарадника, наставника и директора, као и промоција Правилника о сталном стручном усавршавању.

Развијање стручних компетенција тренера - реализатора акредитованих програма једна је од смерница развоја. У плану је да се препознају најбољи практичари из предшколских установа и школа и да се развијају њихове тренерске компетенције како би у наредном периоду били аутори и реализатори одређених семинара и обука.

Могућност да постану аутори акредитованих програма добијају подједнако искусни, као и млађи просветни радници, који су кроз свој рад испољили инвентивност, креативност и који поседују жељу да свој рад унапреде пратећи новине и континуирано се усавршавајући у својој струци.

 У складу са тим, а у сарадњи са Министарством просвете/Школском управом, Заводом за вредновање квалитета и Заводом за унапређење образовања и васпитања током 2017. године планиране су акредитације стручних скупова. Теме скупова прате приоритетне области и испитане потребе за стручним усавршавањем у самом региону.

РЦ тежи да својим радом покрије што шири регион, осим Моравичког и Рашки округ, а и шире.

С обзиром на већ остварену сарадњу, у редовима наших аутора од 2015. године имамо ауторе осим из Чачка, и из Горњег Милановца, Београда, Новог Сада, Краљева.

Акредитација конференција и летњих школа у 2017. години неће бити лак посао. То ћемо радити са предшколским установама и школама из региона.

У 2017. години планиране су и бројне активности у Парку знања – учионици на отвореном.

### Корисници услуга Регионалног центра

Корисници услуга Регионалног центра су запослени у предшколским установама, основним и средњим школама на територији Моравичког округа. Укупан број потенцијалних корисника је око 2.400 на територији Моравичког округа, од тога 1.371 на територији града Чачка.

Преглед запослених који имају потребу за стручним усавршавањем у предшколским установама, основним и средњим школама града Чачка.

| **Предшколске установе** |
| --- |
| Ред. бр. | Установа | Потрбе запослених за стручним усавршавањем |
| 1. 1.
 | ПУ „Радост“ | 159 |
| 1. 2.
 | ПУ „Моје детињство“ | 170 |
| Укупно: | 329 |

| **Основно образовање** |
| --- |
| Ред. бр. | Установа | Потрбе запослених за стручним усавршавањем |
|  | ОШ „22.децембар“, Трепча | 13 |
|  | ОШ „Божо Томић“, Пријевор | 18 |
|  | ОШ „Бранислав Петровић“, Слатина | 24 |
|  | ОШ „Владислав Петковић Дис“, Заблаће | 27 |
|  | ОШ „Вук Караџић“, | 64 |
|  | ОШ „Драгиша Мишовић“, | 58 |
|  | ОШ „Ђенерал Марко Ђ. Катанић“, Бресница | 11 |
|  | ОШ „Милица Павловић“ | 65 |
|  | ОШ „Прељина“ | 32 |
|  | ОШ „Ратко Митровић“ | 36 |
|  | ОШ „Свети Ђакон Авакум“, Трнава | 14 |
|  | ОШ „Свети Сава“ | 51 |
|  | ОШ „Степа Степановић“ | 18 |
|  | ОШ „Танаско Рајић“ | 69 |
|  | ОШ „Татомир Анђелић“, Мрчајевци | 39 |
|  | ОШ „Филип Филиповић“ | 39 |
|  | Школа за образовање одраслих | 11 |
|  | ШОСО „1.новембар“ | 15 |
| Укупно: | 599 |

| **Средње образовање** |
| --- |
| Ред. бр. | Установа | Потрбе запослених за стручним усавршавањем |
|  | Гимназија | 73 |
|  | Економска школа | 63 |
|  | Техничка школа | 74 |
|  | Машинско саобраћајна школа | 87 |
|  | Прехрамбено угоститељска школа | 55 |
|  | Медицинска школа | 56 |
|  | Музичка школа „Др Војислав Вучковић“ | 30 |
| Укупно: | 438 |

Поред васпитача, наставника, стручних сарадника, секретара и административног особља, као и директора вртића и школа Моравичког округа који се усавршавају у РЦ Чачак, центар пружа услуге стручног усавршавања и у другим градовима и местима у Србији , односно установама где се за то створе услови.

## **АКТИВНОСТИ**

Планирањем активности рада РЦ у Чачку полазимо од свог основног става према васпитно - образовном раду као комплексном процесу који обухвата трио:

* ученик – деца
* школа – просветни радници
* родитељи

### 4.1. Активности за ученике - децу

У 2017. години настављамо са креативним радионицама и радионицама за развијање психо-моторних и когнитивних капацитета деце нижих разреда основне школе. Настављамо и са НТЦ програмом за децу, луткарским радионицама, као и радионицама које радимо користећи ресурсе Научног клуб Регионалног центра, као и ресурсе Парку знања.

Поред наведених, отворени смо и за друге, нове креативне идеје и иницијативе које за циљ имају унапређење развојних капацитета деце и младих. РЦ наставља са организовањем осмишљених активности за децу у летњем периоду у виду летњих кампова и креативних радионица.

### 4.2. Активности за просветне раднике

У 2017. години Регионални центар ће организовати обуке одабиром акредитованих програма из Kаталога стручног усавршавања.

Приликом одабира програма руководимо се плановима стручног усавршавања предшколских установа, основних и средњих школа.

РЦ Чачак подржава акредитацију код Завода за унапређивање образовања и васпитања РС, како семинара, тако и стручних скупова, тј. конференција и конгреса, односно студијских путовања, саветовања, симпозијума, округлих столова, трибина.

Како се област стручног усавршавања регулише Правилником о сталном стручном усавршавању („Сл. Гласник РС“, бр. 86/2015, 3/2016 и 73/2016), као и Правилником о изменама и допунама Правилника о сталном стручном усавршавању наставника, васпитача и стручних сарадника, стручно усавршавање просветних радника оствариваће се из одговарајућих предмета и области, ради развијања:

* компетенција за уже стручну област (К1)
* компетенција за подучавање и учење (К2),
* компетенција за подршку развоју личности детета и ученика (К3) и компетенција за комуникацију и сарадњу (К4)

Фебруар

Важна активност коју смо планирали за 11. и 12. фебруар 2017. године, је конференција за менаџмент тимове вртића и школа *„Значај менаџмента у образовно васпитним установама за квалитетнији наставни процес и боља постигнућа ученика“.*

Конференцију реализује РЦ у Чачку, а предавачи су одабрани у сарадњи са Заводом за вредновање квалитета Републике Србије.

Годинама у назад пракса је показала да је веома тешко испитати колико менаџмент једне образовно-васпитне институције може да утиче на постигнућа ученика и бољи васпито-образовни процес. Због тога су одабрани предавачи који су у последњих неколико година у својим институцијама направили помак и показали да од тимског рада, као и руководећег кадра, зависи успех и постигнућа школа и вртића. Поред добрих практичара, представиће се и Министарство просвете РС, као и професори Факултета организационих наука и Филозофског факултета у Београду. Гост скупа који ће уједно бити и предавач, биће директор Школе за равнатеље/директоре из Словеније /Крањ/.

Планирана активност у форми конференције заједно са ШОСО „1.новембар“ из Чачка, носи назив *„Подршка детету у инклузивном процесу“*. Конференција је планирана за 25. и 26. фебруар 2017. године. Циљеви конференције су: улога дефектолога у инклузивном процесу; пут до додатне подршке; дефектолошка дијагностика и реедукација психомоторике у раду са децом; подршка у оквиру инклузивног процеса усмерена на свеобухватно, правовремено, и квалитетно образовање деце и ученика са различитим сметњама у учењу и развоју;

Трибина *„Подстицајна средина за учење – Парк знања Чачак“* биће одржана у Београду у оквиру Сајма туризма. Она ће бити званично акредитована, а биће бесплатна за све учеснике са основним циљем да се покрене „Парк знања“ као образовна дестинација пре свега за наставнике и васпитаче, али и за извођење екскурзија за ученике.

Март

*„Безбедност деце на првом месту“* је саветовање које ће бити одржано у Чачку и које ће бити званично акредитовано од Завода за унапређење образовања и васпитања.Трибина *„Подстицајна средина за учење – Парк знања Чачак“* биће одржана у Чачку, Крагујевцу, Ужицу и Смедереву.

Април

Скуп *„Значај дуалног и кооперативног образовања кроз средње стручне школе“*ће имати форму дводневне конференције коју ћемо такође акредитовати код Завода за унапређење образовања РС. Конференција ће бити реализована у сарадњи са Факултетом техничких наука у Чачку, Агрономским факултетом, Високом техничком школом, Институтом за воћарство, удружењима привредника града Чачка, Националном службом за запошљавање, Привредном комором Србије, Привредном комором Краљево, организациона јединица Чачак и свим средње стручним школама у граду. Чињеница је да морамо развијати кооперативно образовање и повезивати се са привредом кроз развијање предузетничких компетенција самих наставника. При Регионалном центру у Чачку формиран је Научни клуб у сарадњи са градом Чачком и Центром за промоцију науке, а сходно тројном Меморандуму који је потписан у априлу 2015. године. Ово је корак ка формирању Центра дечјег и омладинског предузетништва који би првенствено био представљен на конференцији. Мрежа регионалних центара и центара за стручно усавршавање Србије ће бити укључено са Министарством просвете науке и технолошког развоја РС у пројекте које ће пратити развој дуалног и кооперативног образовања. На скупу ћемо имати прилику да чујемо представнике средње стручних школа из Србије у којима је већ заживео овакав начин рада, али и представнике Образовног центра из Велења из Словеније који постижу одличне резултате. На овај начин желимо да понудимо примере из праксе који су оцењени највишим оценама.

РЦ у Чачку ће организовати и трибину *„Мој најбољи час или активност“*која ће званично бити акредитована код ЗУОВ-а. У сарадњи са вртићима и школама Моравичког округа, одабраћемо најбоље часове како у основним, тако и у средњим школама, или најбоље активности у вртићима и представити их осталим колегама. Поред ове акредитоване трибине, РЦ у Чачку ће организовати и неакредитоване на сличну или исту тему.

Мај

У току месеца маја, тачније 15. Маја је Међународни дан породице. Обележићемо га симпозијумом који ће носити назив *„Породица и школа на истом задатку“.* Симпозијум ће бити одобрен од Завода за унапређење образовања и васпитања РС.

Септембар

У септембру месецу планиран је стручни скуп *„Правно и финансијско пословање установа образовања“*.Скуп ће бити намењен директорима, помоћницима и заменицима, секретарима, рачуноводству као и осталим запосленим у установи зависно од описа посла. Предавачи ће бити из Управе за јавне набавке, ревизорских агенција, Министарства просвете науке и технолошког развоја РС, Министарства финансија РС и Министарства државне управе и локалне самоуправе РС.

У октобру, новембру и децембру

организоваћемо акредитоване активности, сходно плану запослених у просвети за школску 2017/2018. годину.

#### 4.2.1. Неакредитоване активности, обуке и стручни скупови за просветне *раднике*

Оно што ће бити приоритет у 2017. години је стварање базе угледних и огледних часова и активности, као и појачан рад на умрежавању и повезивању стручних актива васпитача, наставника, стручних сарадника и директора као и осталих запослених у образовању. Наравно, важан део образовног система су правне и финансијске службе у предшколским установама и школама, у сарадњи са којима ћемо организовати бројне активности на актуелне теме.

Како се у плановима стручног усавршавања достављених од вртића и школа указује и потреба за организовањем неакредитованих активности, РЦ Чачак се руководи жељама наставника и исте организује. Организоваће се радионице, предавања, саветовања, књижевне вечери, промоције књига, промоције уџбеника и наставних учила, као и све друге активности које доприносе остваривању 44 сата стручног усавршавања у Установи. Једна од битних активности која је важна за рад васпитача и наставника је стварање подстицајне средине за учење, као и развијање међупредметних компетенција наставника и интегративног приступа учењу. Овај део радимо кроз пројекат *„Парка знања – учионице на отвореном“* који је намењен за реализацију свих активности првенствено природних наука. Наставници ће имати прилику да у учионици на отвореном реализују све предвиђене активности са децом користећи ресурсе како Регионалног центра, тако и Парка знања извођењем угледних часова и угледних активности. Уједно ће им бити доступна и база угледних активности која се допуњује у сарадњи са вртићима и школама Моравичког округа.

### 4.3. Активности за родитеље

У 2017. години у плану је да организујемо више предавања намењених родитељима, под називом „Савет родитеља“ која су започета још октобра 2014. године. Наш став је да је родитељ један од важних чинилаца васпитно-образовног процеса, без чијег активног и креативног приступа у процесу васпитања и образовања деце нема ефикасних и дугорочних исхода. Због тога РЦ планира да се и надаље бави организовањем најразличитијих облика рада са родитељима, као што су перманентне педагошко-психолошке едукације, трибине, радионице, округли столови, итд.

### 4.4. Активности усмерене на подизање нивоа квалитета

*васпитно-образовног процеса*

Рад Регионалног центра се огледа кроз перманентне едукације усмерене на подизање квалитета васпитнообразовног процеса као што су:

* испитивање потреба за одређеним облицима стручног усавршавања запослених у образовању у Чачку, Горњем Милановцу, Лучанима, Ивањици и градовима у окружењу;
* планирање обука и прикупљање и израда списка учесника на основу испитаних потреба;
* израда и координација временског плана за одржавање семинара или стручног скупа;
* дистрибуција материјала и сертификата;
* израда временског плана по школама, штампање детаљног садржаја семинара и плана рада;
* израда маркетинг плана, као и најава семинара и стручног скупа;
* обавештавање медија о одржавању обуке;
* избор и контактирање са реализаторима обука;
* припрема материјала за рад;
* анализа евалуације;
* промоција и имплементација програма;
* ажурирање сајта, како најаве, тако и извештаја са фотографијама;
* израда билтена установе на годишњем нивоу;
* ажурирање фејсбук странице, као и блога посвећеном подстицајној средини за учење и усавршавању наставника,

### 4.5. Сарадња са Мрежом регионалних центара и центара за стручно усавршавање Србије

Регионални центар за професионални развој запослених у образовању у Чачку је заједно са још 11 центара формирао Мрежу регионалних центара Србије. Регионални центри се налазе у Кањижи, Кикинди, Шапцу, Смедереву, Крушевцу, Ужицу, Лесковцу, Крагујевцу, Нишу и Новом Пазару. Мрежа се заједнички залаже за препознавање свих регионалних центара као важног партнера Министарству просвете РС, посебно у домену праћења и вредновања стручног усавршавања на локалном нивоу. Као једна од најслабијих карика у стручном усавршавању, показао се лош начин акредитације, као и немогућност праћења ефеката, односно колико се заправо оно научено на неком семинару и стручном скупу примени у учионици у раду са децом, родитељима, и локалном заједницом.

Мрежа регионалних центара Србије је узела активно учешће у припреми предлога Закона о основама система образовања и васпитања.

Директорка РЦ у Чачку је уједно и члан Управног одбора Мреже РЦ и ЦСУ Србије, а обавља и функцију заменика председника Мреже РЦ и ЦСУ Србије. Ова функција није плаћена, цео Управни одбор и Скупштина Мреже РЦ и ЦСУ Србије, функционише на волонтерској основи.

### 4.6. Сарадња са установама образовања

*и организацијама и институцијама из Србије и окружења*

Регионални центар ће и у 2017. години сарађивати са:

* школама и предшколским установама како са подручја града Чачка, тако и целог Моравичког округа;
* активима васпитача, наставника, стручних сарадника, рачуновођа, секретара, директора васпитнообразовних и образовноваспитних установа;
* Министарствима Владе Републике Србије;
* Школском управом у Чачку;
* Локалном самоуправом и службама града Чачка;
* Заводом за унапређивање образовања и васпитања РС;
* Заводом за вредновање квалитета образовања и васпитања РС;
* Академијом наука и уметности;
* Центром за промоцију науке Београд;
* Институтом „Михаило Пупин“ Београд;
* факултетима у земљи и иностранству;
* институцијама и агенцијама из области образовања;
* установама културе, спорта и уметности;
* међународним институцијама и амбасадама;
* Гете институти у Београду, Атини и Љубљани;
* институцијама, установама и предузећима ван образовног система;
* медијима;
* институтима;
* невладиним организацијама;
* Школом за директоре у Словенији
* општинама на територији Моравичког округа;
* друштвима и удружењима из области културе, уметности, туризма;
* спортским друштвима и удружењима;
* појединцима.

# ПРОЈЕКТИ

Регионални центар за професионални развој запослених у образовању у Чачку ће и током 2017. године у сарадњи са васпитно - образовним установама реализовати следеће пројекте:

* Новембарски дани просветних радника Моравичког округа,
* Парк знања – учионица у природи,
* Од Научног клуба до Парка знања,
* Од Научног клуба до Парка знања – реализација радионица,
* Моја породица – Савет родитеља Чачка, Горњег Милановца, Ивањице и Лучана,
* Образовне фарме, образовни центри и паркови знања у сеоским и градским школама Моравичког округа,
* Пројекат РЦ Чачак и Гете института –Учење немачког језика за наставнике природних наука /математика, биологија,хемија, географија, физика, електротехника, архитектура,
* Учење за предузетништво

### 5.1. Пројекат „Новембарски дани просветних радника Моравичког округа

#### 5.1.1. Циљ пројекта

Оснаживање просветних радника у усвајању и стицању нових знања како би унапредили наставни процес и постигнућа ученика.

#### 5.1.2. Задаци, опис и активности пројекта

* У сарадњи са стручним активима васпитача и наставника представити најбоље угледне часове који су реализовани у 2017. години.
* Организовање предавања на тему каријерног вођења
* Организовање предавања професора методике са наставничких факултета у Србији за просветне раднике МО. Радећи бројна истраживања везана за испитивање компетенција запослених у просвети дошли смо до закључка да је нашим просветним радницима, посебно младим колегама, онима који први пут улазе у учионицу, велики проблем методичке природе и недовољно праксе на факултетима. Постоји и данас велики број факултета који образују наставнике, а да до четврте године студија студенти немају никакву праксу у школама. Овај проблем је веома присутан и потребно га је што пре решавати.
* Расписивање литерарног конкурса поводом 20.новембра – Међународног Дана детета.

### 5.2. Пројекат „Парк знања – учионица у природи“

#### **5**.2.1. Циљ пројекта:

* стварање школске лабораторије на отвореном;
* стицање функционалних знања;
* стварање места за извођење угледних часова;
* стварање размишљаонице и истраживаонице за ученике и наставнике;
* место за предавања, рад у групи, размену идеја, организовање фестивала науке, такмичења, одмор и разоноду;

#### 5.2.2. Задаци, опис и активности пројекта

„Парк знања“ је заједнички пројекат РЦ Чачак и Техничке школе у Чачку. У новембру месецу 2016. године, отворен је део Парка знања са постављеним експонатима стрма раван, котураче, ДНК-а, соларни панел, коцкоцикл, демонстрациони глобус на надувавање, метереолошка станица

Захваљујући средствима НИС-а, која су добијена 2016. године у износу од 700.000,00 динара, у Парку знања место ће наћи и други тродимензионални наставни објекти попут „Кућице знања“, ветрењаче, Њутновог клатна и других наставних средстава. Захваљујући овим средствима биће завршен и „лавирит од различитих врста грађевинског материјала“, намењен за ученике грађевинских струка.

Остали наставна експонати су првенствено намењени за наставу природних наука (биологије, хемије, физике, математике, географије, електротехнике, архитектуре…) Током фебруара месеца, чим временске прилике буду дозволиле, кренуће се у постављање направљених и купљених експоната.

### 5.3. Пројекат „Од Научног клуба до Парка знања“

#### 5.3.1. Циљ пројекта

Унапређивање ученичких и наставничких компетенција организовањем Фестивала науке у Парку знања, заједно са предшколским установама, основним и средњим школама Моравичког округа, као и високошколским установама града Чачка.

####  5.3.2. Задаци, опис и активности пројекта

* стицање функционалних знања;
* унапређивање наставничких и ученичких компетенција;
* умрежавање креативних просветних радника Моравичког округа око заједничке идеје;
* Фестивал науке „Од научног клуба до Парка знања“, је пројекат РЦ који ће бити финансиран сопственим средствима. Током јануара месеца ћемо направити организациони одбор на нивоу округа и договорити све детаље, време одржавања, место / просторије Регионалног центра и Парка знања/, колико учесника, које конкретне активности и др. Ово је већ трећи пут да Регионални центар у Чачку организује овакве садржаје заједно са васпитнообразовним установама.

### 5.4. Пројекат „Од Научног клуба до Парка знања – реализација радионица“

#### *5*.4.1. Циљеви пројекта

Унапређивање наставничких компетенција организовањем предавања на тему живота и дела наших истакнутих научника, попут Пупина, Тесле, Миланковића, Цвијића и др. Унапређивање ученичких компетенција организовањем радионица из различитих области.

#### 5.4.2. Задаци, опис и активности пројекта

Пројекат „Од Научног клуба до Парка знања – реализација радионица“ је током 2016. године финансиран средствима Центра за промоцију науке и Регионалног центра. У првој половини 2017. године, организоваћемо предавања за наставнике. Финансираће се средствима РЦ. Предвиђене радионице за децу биће континуирано током целе године. Радионице за децу у предшколским установама и ученике у основним и средњим школама биће финансиране сопственим средствима Регионалног центра, осим радионице из математике и информатике које ће бити финансиране средствима Центра за промоцију науке.

РЦ је упутио и позив свим просветним радницима Чачка и целог Моравичког округа, уколико имају идеје за реализацију радионица са ученицима, или извођење угледних и огледних активности, да нам се јаве како би разменили идеје и помогли у реализацији.

### 5.5. Пројекат „Моја породица – Савет родитеља Чачка, Горњег Милановца, Ивањице и Лучана“

####  5.5.1. Циљ пројекта:

Оснаживање родитеља Моравичког округа кроз заједничко ангажовање, предавања, семинаре и радионице за очување породице као институције у којој се учи и од које се учи**.**

#### 5.5.2. Задаци, опис и активности пројекта

* Удруживање родитеља све четири локалне самоуправе и стварање Савета родитеља као званичног удружења.
* Како је породица по дефиницији основна ћелија друштва, неопходно је да се родитељи заједно са школом организују и сачувају породицу као институцију. Активности Министарства просвете науке и технолошког развоја РС је препознало потребу оваквих активности и слични пројекти ће се реализовати у целој Србији.
* Поводом 15. маја – Дана породице, РЦ Чачак ће покренути школу родитељства.
* Међународни Дан породице, 15. мaj, дан који се обележава у целом свету и који је Генерална скупштина Уједињених нација 1993. године прогласила за Дан породице. Како је породица заједно са школом веома важна у васпитању и образовању деце и формирању личности детета, Регионални центар за професионални развој запослених у образовању у Чачку ће покушати да заједно са васпитно-образовним установама скрене пажњу друштву на значај породице као институције која мора и треба да учи, у којој се учи и од које се учи.
* Бројним активностима хоћемо да повратимо поверење у породицу као институцију, да укажемо на потребу континуиране сарадње школе и породице, да помогнемо у решавању проблема са којима се суочава како породица, тако и школа.
* Пројекат се финансира сопственим средствима РЦ.

### 5.6. Пројекат „Образовне фарме, образовни центри и паркови знања у сеоским и градским школама Моравичког округа“

#### 5.6.1. Општи циљ пројекта:

Развијање и унапређивање потенцијала сеоских и градских школа за стварање амбијенталних учионица, посебно у срединама које се гасе и где се смањује број деце.

#### 5.6.2. Задаци, опис и активности пројекта

* Набавити неопходну опрему за сваку школу, инерактивне табле, лап топове, телевизоре и др..
* Оспособити школе како материјалним тако и људским ресурсима.
* Искористити потенцијале средине, природне, културно – историјске, географске, како би се стварале амбијенталне учионице.
* Укључити средину, мештане, целу локалну заједницу.
* Ученици уче у амбијенталним условима, развијају функционално знање, активно су укључени у рад радионица, они су носиоци процеса учења кроз конкретне задатке.
* Укључен је РЦ Чачак, две средње школе из Чачка, 14 основних школа и две предшколске установе из Моравиког округа.

Установе из Ивањице укључене у пројекат:

* ОШ „Сретен Лазаревић“ Прилике
* ОШ „Мићо Матовић“ Катићи
* ОШ „Вучић Величковић“ Међуречје
* ОШ „Проф. Др Недељко Кошанин“ Девићи
* ОШ „Милинко Кушић“, издвојено одељење

Установе из Лучана укључене у пројекат:

* ОШ „Милан Благојевић“ Лучани, издвојено одељење
* ОШ „Академик Миленко Шушић“ Гуча

Установе из Чачка укључене у пројекат:

* Регионални центар за професионлни развој запослених у образовању
* Техничка школа
* Машинско саобраћајна школа у Чачку
* ОШ „Божо Томић“ Пријевор
* ОШ „Степа Степановић“ Горња Горевница
* ОШ „Ђенерал Марко Ђ. Катанић“ Бресница
* ОШ „Бранислав Петровић“ Слатина

Установе из Горњег Милановца

* ОШ „Иво Андрић“ Прањани
* ОШ „Таковски устанак“ Таково
* ОШ „Десанка Максимовић“ Г.Милановац, издвојено одељење

Пројекат је започет у 2014. години. До сада је урађено:

* Договор са руководствима градова Чачка, Горњег Милановца, Лучана и Ивањице о потреби реализације истог;
* Договор са менаџмент тимова васпитнообразовних установа Моравичког округа.
* Урађени предлози, тј. анекс за допуну Стратегија одрживог развоја локалних самоуправа у области образовања и туризма.
* Послати предлози Министарству просвете науке и технолошког развоја за измену члана закона који регулише проширену делатност, као и предлог закона којим се дефинише улога и значај Мреже регионалних центара и центара за стручно усавршавање Србије у образовном систему.

Предлог за измену ЗОСОВ-а односи се и на измену члана који регулише начине извођења екскурзија, кампова и школа у природи, као и стварања подстицајне средине за учење, односно модела учења кроз интегративни приступ.

Задаци и активности

* Регистровати проширену делатност у свим установама које желе да формирају образовне фарме и образовне центре
* Организовање предавања у свим срединама посвећено педагогу Сретену Аџићу
* Организовати радионице са децом типа:
	+ -културно историјске баштине краја
	+ -музичке,
	+ математиче,
	+ -еколошке,
	+ истраживачке
	+ ткања и веза,
	+ -радионица употребних и украсних предмета
	+ фолклора
	+ -новинарска
	+ љубитеља природе
	+ шаховска
	+ орјентиринга
	+ ппланинарења..
	+ сликања на свили и стаклу
	+ старих заната
	+ археологије
	+ уметности
	+ народне традиције и многе друге…
	+ Опремати школе неопходном опремом за рад са децом, интерактивне табле, лап топове, телевизоре..
	+ Укључивање и повезивање васпитнообразовних, односно образовноваспиних установа са локалном заједницом
	+ туристичким организацијама
	+ произвођачима хране
	+ мештанима који се баве туризмом и имају смештајне капацитете
	+ мештанима који се баве старим занатима
	+ извиђачким организацијама у крају, удружењима љубитеља природе, птица, животиња, историских знаменитости, ,,,и др.
	+ повезивање са спортским удружењима, друштвима, установама културе, уметности и др..

### 5.7. Пројекат РЦ Чачак и Гете института –2Учење немачког језика за наставнике природних наука /математика, биологија,хемија, географија, физика, електротехника, архитектура“

#### 5.7.1. Циљ пројекта

* Повезивање природних и друштвених наука на један интегративни начин и учење немачког језика за 18 професора и то из:
* Техничке школе у Чачку
* ОШ „Милица Павловић“
* Прехрамбено угоститељска школа
* Хоризонтална и вертикална повезаност наставних предмета- физике, хемије, математике, биологије и географије са немачком језиком.
* Извођење угледних часова, часова билингвалне наставе коришћењем ресурса РЦ и GOETHE INSTITUT **– а.**

#### 5.7.2. Задаци, опис и активности пројекта

Бесплатна обука немачког језика до нивоа Б/2 за професоре Прехрамбено угоститељске школе, Техничке школе и Основне школе Милица Павловић“ у Чачку. До сада су професори савладали ниво А/1, А/2 и Б/1 и успешно положили. Током 2017. године планирана је обука до Б/2 нивоа.

Носиоци пројекта су *Goethe institut* иРегионални центар.

### 5.8. Пројекат „ Учење за предузетништво“

#### 5.8.1. Циљ пројекта:

Развијање свести за значај целоживотног учења на тему предузетништва.

#### 5.8.2. Задаци, опис и активности пројекта

На састанку који је одржан 2008. године, владе земаља Југоисточне Европе и Турске, договориле су се о оснивању Регионалног центра за развој предузетничких компетенција земаља Југоисточне Европе (у даљем тексту SEECEL), са седиштем у Хрватској. Министарство просвете науке и технолошког развоја Републике Србије укључено је у пројекат, као и шест школа из Србије. Једина установа која је у пројекту задужена за стручно усавршавање у Србији је Регионални центар за професионални развој запослених у образовању у Чачку.

 Регионални центар за професионални развој запослених у образовању укључен је у пројекат „Учење за предузетништво“ заједно са три основне школе из Моравичког округа и то ОШ из Слатине, ОШ „Милинко Кушић“ из Ивањице и ОШ „Милан Благојевић“ из Лучана.

РЦ Чачак је у пројекту задужен за едuкацију наставника на тему предузетништва, организацију међународне конференције, семинара и радионица на исту тему.

РЦ Чачак је већ у септембру 2015. године формирао тим за предузетништво и на састанку Мреже регионалних центара и центара за стручно усавршавање Србије, упознао их са самим пројектом и начином едукације

У марту 2015. године су се све школе укључене у пројекат упознале са идејама омладинског предузетништва Привредне коморе Србије и идејама женског предизетништва у Србији. Представник РЦ у Чачку је на тему дечјег и омладинског предузетништва одржао предавање 12. октобра 2015. године и 12. октобра 2016. године. Конференције је организовало Удружење жена предузетница из Чачка „Надежда паетровић“.

Представници РЦ, Приврене коморе Краљево- РЈ у Чачку и школе Моравичког округа укључене у пројекат били су крајем октобра 2015. године у Шибенику као учеснуци „Кампа предузетништва“, учесници Каравана предузетништва, као и аутори две емисије на регионалним телевизијама. Идеја је да се у наредном периоду формира Центар дечјег и омладинског предузетништва у сарадњи са Удружењем жена предузетница, као и акредитација бројних обука на тему предузетништва у наредном конкурсном циклусу.

# ПРОМОЦИЈА РЦ

Промоција Центра ће се одвијати путем следећих планираних активности:

* објављивање текстова у локалној и другој штампи и стручним часописима;
* презентација Центра у школама, институцијама и струковним удружењима;
* израда промотивног материјала РЦ са свим активностима и свим акредитованим семинарима и обукама;
* организовањем изложби, промоција књига, професионалних окупљања и сличних манифестација из области културе и уметности у просторијама Регионалног центра,
* учешћем на конференцијама, стручним скуповима
* редовним ажурирањем сајта и Фејсбук странице РЦ
* редовним ажурирањем блога Парка знања

# ИЗДАВАЧКА ДЕЛАТНОСТ

* -Током 2017. године је планирано:
* објављивање часописа за педагошку теорију и праксу – подељено по областима
	+ предшколске установе
	+ основне школе
	+ средње школе
* објављивање извештаје о раду Регионалног центра
* објављивање издања РЦ у сарадњи са васпитнообразовним установама, поштујући потребе запослених у просвети;
* -објављивање анализа и извештаја сходно захтевима одређених пројеката;

# УЧЕШЋЕ НА САЈМУ ОБРАЗОВАЊА И САЈМУ КЊИГА 2017. У БЕОГРАДУ

Регионални центар у Чачку ће узети учешће на Сајму књига у Београду, односно Сајму образовања 2017. године. По први пут Регионални центар у Чачку ће наступити заједно са предшколским установама, основним и средњим школама у Чачку, који ће имати прилику да све своје активности, издања, примере добре праксе и званично покажу. Регионални центар ће представити семинаре и конференције које подржава, као и Парк знања као подстицајну средину за учење**.**

# ЗАКЉУЧАК

Реализација Годишњег програма рада за 2017. годину зависиће од многих чинилаца, на које Регионални центар не може да утиче, као што су:

* велики проблем реализације активности Регионалног центра у 2017. години је Уредба којом се ограничава број запослених у јавном сектору.
* Велики проблем је недостатак стручних сарадника у РЦ, само је три извршиоца. Обзиром да тренутно реализујемо и велики број пројеката, принуђени смо да повремено ангажујемо за финансијске и друге послове особе по уговору о повременим и привременим пословима;
* непостојање објективних могућности да се неки семинари одрже у Регионалном центру;
* број присутних на семинарима у односу на број пријављених за исте семинаре што у знатној мери утиче на цену семинара;
* континуитет пријављивања за семинаре током целе године;

Регионални центар ће се максимално ангажовати да ове проблеме разреши и то тако што ће:

* на основу испитаних потреба запослених у образовању на територији Моравичког округа, као и ван територије Моравичког округа, а у сарадњи са Управним одбором Регионалног центра за професионални развој запослених у образовању - Чачак, другим Регионалним центрима, локалном заједницом, активима директорима основних и средњих школа, стручним активима, Министарством просвете, науке и технолошког развоја, (Школском управом - Чачак), Заводом за унапређивање васпитања и образовања и свим другим компетентним институцијама, иницирати креирање нових програма који ће бити усклађени са исказаним потребама запослених у образовању;
* ускладити план реализације семинара и свих видова стручног усавршавања са Годишњим плановима стручног усавршавања васпитно образовних установа Моравичког округа;
* у сарадњи са Мрежом Регионалних центара договорити цену хонорара коју ће јединствено понудити ауторима семинара.

 Управни одбор

 Председник

 Наташа Савићевић Парезановић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_